*ҚР Парламенті Мәжілісінің депутаты Ж.Д. Сүлейменованың баяндамасы*

**Кітап нарығын және көркем әдебиет, танымдық және интеллектуалды бағыттағы баспа индустриясын дамытуға арналған ұсыныстар.**

 Бастауыш сынып оқушыларының оқу сауаттылығының қалыптасу деңгейін бағалайтын PIRLS-2021 халықаралық зерттеуінде қазақстандық оқушылардың орташа нәтижесі 504 балды құрады. Бұл Сингапур, Гонконг оқушыларымен салыстырғанда 70 балға төмен. Мысалы, Сингапур (587), Ирландия (577) және Гонконг (573). Сауалнама нәтижелерінің талдауы көрсеткендей, 2021 жылы кітап оқуды өте жақсы көретін қазақстандық оқушылардың үлесі (53%) 2016 жылғы деректермен (71%) салыстырғанда 18%-ға төмен. Аталған нәтиже мектеп кітапханасының жұмыс мазмұнына жаңаша қарауға негіз болады. 7 мыңнан астам мектеп кітапханасында оқушыларымыздың білім көкжиегін кеңейтіп, мәдениет деңгейін үлес қосуы қажет. Себебі, бүгінгі таңда кітапханалар адамдар ақпарат іздейтін, білім алатын және дамытатын ақпараттық-білім беру орталығы. Ақпараттық 29.06.2023 ЕСЭДО ГО (версия 7.23.0) қоғамда оқу сауаттылығы, сыни ойлау дағдыларын, ғылыми-жаратылыстану сауаттылығын және функционалды сауаттылығын дамыту үшін «Педагогкітапханашы» мамандығын ашып, гранттар бөліп, кітапхана қызметінің мазмұнын трансформациялау қажет деп ойлаймыз.

1. Білім саласындағы кітапханашылардың еңбекақысын мәдениет саласындағы кітапханашылармен теңестіру. Педагог-кітапханашы статусын бекітуге заңнамалық шаралар қабылдау.
2. Ішкі қағаз нарығындағы қағаз бағасының негізсіз өсуіне жол бермеу үшін мониторинг және жедел шешімдер қабылдау арқылы кітап баспасындағы қағаз бағасын тұрақтандыру шараларын жүзеге асыру. Кітап баспаларына қағаздың бағасын қымбаттатпас үшін ғылыми, оқу, әдеби, балалар мен жасөспірімдер әдебиеті сегментіне субсидия бөлу.
3. Бюджет есебінен әлеуметтік маңызы бар балалар, танымдық және «Non/fiction» жанрындағы интеллектуалды әдебиеттердің басылымына мемлекеттік қолдау көрсету. Әлеуметтік маңызы бар әдебиеттерге және оларды әзірлейтін баспаларға субсидия, жеңілдетілген несилер желісін ұйымдастыру.
4. Ірі кітап сауда нүктелерінде Қазақстандық баспалардың өнімдерін көзге көрінетін сөрелерде сатылуын міндеттеу.
5. Ірі кітап сауда нүктелерінде сатылатын өзге тілдегі баспа өнімдеріне мемлекеттік тілдегі аударманы міндеттеу.
6. Жыл сайын Франкфуртта өтетін халықаралық кітап көрсеміне Қазақстанның кітап нарығы және баспа индустриясы көрмесін ұйымдастыру.
7. Қазақстан Республикасының Мәдениет және ақпарат министрлігі жанынан жетекші кітап байқауларын және әдеби марапаттарды өткізу: Ұлттық әдеби сыйлығы, «Жыл кітабы» Ұлттық кітап байқауы, «Ең көп кітап оқитын білім ордасы» байқауын және т.б. өткізу.
8. Ең көп оқылған жас жазушылардың шығармашылық шеберлігін дамытуға бағытталған ісшараларды жүйелі жүзеге асыру. «Жазушы» ұлттық стандартымен мамандар даярлау. Балалар және жасөспірімдер әдебиет саласындағы Ұлттық Премиясын тағайындау, мысалы Абай атындағы жас жазушылар мен ақындарға арналған әдеби сыйлығын тағайындау. Осы жазушыларға ғарыш, ғылым және т.б. мемлекеттік тапсырыспен басым бағыттардағы тақырыптарда шығармалар жасауына қолдау таныту.
9. «ҚазПоштаны» – шалғайдағы аудан және ауылдарға кітапты жеткізудің ұлттық операторы етіп бекіту.
10. **2 консультативтік-кеңесші орган құру:** әдебиет қызметіне арналған Сараптамалық кеңес және кітап индустриясын дамытуға арналған Сараптамалық кеңес. Қазақстан Жазушылар Одағының негізгі басымдықтарына жас жазушылардың пулын қалыптастыру, Жас жазушылардың шығармашылық шеберлігін шыңдайтын біліктілік курстарын ұйымдастыру, олардың әдеби шығармашылық процесіне жағдай жасау, әлеуметтік қолдаудың бірқатар бағыттарын жүзеге асыру.